Source: http://docplayer.fi/188654290-Pohjois-savon-alueellinen-metsaohjelma-lausunnolle-lahetetty-luonnos.html
Timestamp: 2020-07-11 11:37:06+00:00
Document Index: 21287747

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

POHJOIS-SAVON ALUEELLINEN METSÄOHJELMA Lausunnolle lähetetty luonnos - PDF Free Download
POHJOIS-SAVON ALUEELLINEN METSÄOHJELMA Lausunnolle lähetetty luonnos
Download "POHJOIS-SAVON ALUEELLINEN METSÄOHJELMA Lausunnolle lähetetty luonnos"
Ari-Pekka Juha Heino
1 POHJOIS-SAVON ALUEELLINEN METSÄOHJELMA Lausunnolle lähetetty luonnos Sisällys 0. Tehdään hyviä asioita! Johdanto... 3 Ohjelman tausta ja tarve Metsäalan nykytila, toimintaympäristöanalyysi ja tulevaisuuskuvat... 3 Alueen toimintaympäristön tilannekuva... 5 Taulukko 1. Pohjois-Savon metsäalan tunnuslukuja... 5 Tulevaisuus Ohjelman tavoitetila ja strategiset linjaukset... 7 Kansallisen metsästrategian tavoitteet... 7 Pohjois-Savon metsäohjelman päämäärät... 8 Strategia Metsäalan kehittämistavoitteet ja toimenpiteet Metsätieto ja alustatalous Metsäalan vuorovaikutus ja viestintä Resurssitehokas ja kestävä metsänhoito Talousmetsien luonnonhoito ja metsäluonnon monimuotoisuus Ilmastokestävä metsätalous Metsätiet ja metsien saavutettavuus Uudet puupohjaiset tuotteet Luontomatkailu, luonnontuoteala ja luontoon perustuvat muut palvelut Osaaminen ja koulutus Kansainvälinen metsäpolitiikka ja EU-vaikuttaminen Metsäohjelman ytimessä on yhteinen tekeminen Metsäohjelman toteutumista seurataan ja ohjelmaa päivitetään Metsäohjelman ytimessä on yhteinen tekeminen Taulukot, graafit Pohjois-Savon osalta, esim Liitteet Pohjois-Savon osalta, esim Linkit Kuvitus Pohjois-Savon osalta, esim
2 2 0. Tehdään hyviä asioita! Pohjois-Savon metsäohjelma :n tavoitteena on edistää metsien monipuolista ja kestävää käyttöä maakunnassa. Metsäohjelma luo toimintaedellytyksiä maakunnan metsien hoidolle, käytölle ja puun jatkojalostukselle Pohjois-Savossa. Ohjelmassa on vahvasti esillä metsien luonnon monimuotoisuuden turvaaminen ja metsien monikäyttö. Metsäohjelmassa on esitetty neljä keskeistä kehittämistavoitetta: Resurssitehokas ja kestävä metsänhoito Talousmetsien luonnonhoito ja metsäluonnon monimuotoisuus Ilmastokestävä metsätalous Uudet puupohjaiset tuotteet Metsäohjelman keskiössä on metsänomistajien ja metsäammattilaisten osaamisen parantaminen, aktiivisuuden lisääminen sekä parhaiden käytänteiden hyödyntäminen metsänhoidossa, monimuotoisuuden turvaamisessa, turvemaiden metsänhoidossa ja puurakentamisessa. Ohjelman sisältämillä toimenpiteillä tavoitellaan mm. taimikonhoitotöiden sekä säästö- ja lahopuiden määrän ja laadun parantamista, turvemaiden metsänkäsittelyn monipuolistamista ja puurakentamiseen liittyvän tietoisuuden lisäämistä. Pohjois-Savon metsäohjelman muut teemat ovat mm. metsätiet, luonnontuoteala, metsätieto ja metsäviestintä ja metsäpolitiikkaan vaikuttaminen. Pohjois-Savon metsäohjelma on maakunnan yhteinen ohjelma ja sen ytimessä on yhteinen tekeminen. Metsäohjelman toimeenpanoon tarvitaan mukaan kaikki metsänomistajat, metsätoimijat, ja kaikki muutkin metsästä kiinnostuneet, oman roolinsa mukaisesti. Erityisen tärkeää olisi saada metsäohjelman kehittämistavoitteet mukaan eri tahojen strategioihin Pohjois-Savossa. Kansallinen metsästrategia 2025 tukee osaltaan metsäohjelman toteutumista. Metsäohjelmat laaditaan metsäneuvostojen ohjauksessa. Metsäneuvostojen jäsenet edustavat monipuolisesti metsiä hyödyntäviä eri intressitahoja. Metsäohjelmien valmistelutyö on tehty avoimesti ja moniarvoisesti: puun kasvatuksen, käytön ja jalostuksen, metsien muun hyödyntämisen sekä ympäristön työryhmiin kutsuttiin laajasti eri alojen asiantuntijoita mukaan. Myös kansalaisilla on ollut mahdollisuus kommentoida ohjelmaa verkossa koko ohjelmatyön valmisteluajan. Metsäalan uusiutumiseen ja kasvuun on Pohjois-Savossa erinomaiset mahdollisuudet. Maakunnassa on erinomaiset metsävarat ja merkittävää olemassa olevaa metsäteollisuutta. Tervetuloa mukaan toteuttamaan Pohjois-Savon metsäohjelmaa!
3 3 1. Johdanto Ohjelman tausta ja tarve Suomen metsäkeskus on metsien kestävää hoitoa ja käyttöä sekä niiden monimuotoisuuden säilyttämistä ja metsiin perustuvien elinkeinojen edistämistä koskevia tehtäviä hoitava valtakunnallinen kehittämis- ja toimeenpano-organisaatio. Metsälain mukaan Metsäkeskus laatii alueelliset metsäohjelmat (AMO) ja seuraa niiden toteutumista. Ohjelman tulee sisältää metsien kestävän hoidon ja käytön yleiset tavoitteet, kestävän metsätalouden rahoitusta koskevassa lainsäädännössä tarkoitetuille toimenpiteille ja niiden rahoittamiselle asetettavat tavoitteet sekä alueen metsätalouden kehittämiselle asetettavat yleiset tavoitteet. Uudet alueelliset metsäohjelmat kaudelle valmistuivat syyskuussa Ne edistävät metsien monipuolista ja kestävää käyttöä ja ovat osa Suomen luonnonvarojen ohjelmien kokonaisuutta Suomessa. Niiden tavoitteena on tuoda maakuntiin lisää työtä ja hyvinvointia, turvata metsäluonnon monimuotoisuutta sekä antaa eväitä ilmastonmuutokseen varautumiseen. Metsäohjelmien valmistelutyötä ohjasivat maakunnalliset metsäneuvostot ja ne laadittiin yhteistyössä metsäalaa edustavien ja muiden metsien hyödyntämisestä kiinnostuneiden tahojen kanssa. Mukana työssä on ollut kymmeniä työryhmiä ja satoja asiantuntijoita eri puolilla Suomea. Metsäohjelmat laadittiin 14 maakunnalle tai kahden maakunnan yhteenliittymälle maakunnallisten metsäneuvostojen toimialueiden mukaisesti. Alueellisten metsäohjelmien valmistelu onkin ollut mittava ponnistus metsien - maamme tärkeimmän luonnonvaran - käytön ja kokonaiskestävyyden kehittämiseksi. 2. Metsäalan nykytila, toimintaympäristöanalyysi ja tulevaisuuskuvat Keväällä 2019 päivitetyn Kansallisen metsästrategian visio on Metsien kestävä hoito ja käyttö on kasvavan hyvinvoinnin lähde. Sen strategiset päämäärät ovat: 1) Suomi on kilpailukykyinen toimintaympäristö metsiin perustuville liiketoiminnoille, 2) Metsäala ja sen rakenteet uudistuvat ja 3) Metsät ovat aktiivisessa, taloudellisesti, ekologisesti, sosiaalisesti ja kulttuurisesti kestävässä sekä monipuolisessa käytössä. Päivitetty Kansallinen metsästrategia ottaa huomioon ajantasaiset Agenda 2030:n kestävän kehityksen tavoitteet ja se sisältää myös ajantasaiset metsien käyttöön liittyvien kansallisten periaatepäätösten ja strategioiden, kuten biotalous-, ilmasto-, energia- ja monimuotoisuusstrategian linjaukset. Se on myös hallitusohjelman sisällön mukainen.
4 4 Kuva 1: KMS linkittyminen muihin strategioihin Kansallisen metsästrategian mukaan meneillään olevat globaalit muutokset muuttavat merkittävästi metsäalan toimintaympäristöä. Globaaleja muutostekijöitä ovat maailmantalouden painopisteiden muutokset, luonnonvarojen niukkeneminen, ilmastonmuutos, luonnon monimuotoisuuden väheneminen, energian kysynnän kasvu erityisesti kehittyvissä maissa sekä teknologian nopea kehitys ja digitalisaatio. Erityisesti ilmastonmuutoksen huomioiminen on noussut laajaan keskusteluun mediassa. Miten ilmastonmuutokseen sopeudutaan ja miten sitä torjutaan eri elämänaloilla? Suuren huomion kohteena on ollut metsien käyttö, niiden hiilinielut ja hiilivarastot. Kuva 2: KMS 2025 vaikuttavat trendit Toimintaympäristön muutokset korostavat tarvetta vahvistaa kestävyyden kokonaisvaltaista turvaamista ja taloudellisen, ekologisen, sosiaalisen ja kulttuurisen kestävyyden näkökulmien yhteensovittamista metsäalalla ja alueellisissa metsäohjelmissa. Niiden laatimisessa on laajennettu näkökulmaa metsien metsätalouskäytöstä myös metsien muuhun hyödyntämiseen sekä ympäristön ja monimuotoisuuden turvaamiseen.
5 5 Alueellisten metsäohjelmien tilannekuvat, tavoitteet ja toimenpiteet on ryhmitelty Kansallisen metsästrategian hankesalkun mukaisesti. Hankesalkun ja samalla alueellisten metsäohjelmien teemoja ovat: Metsätieto ja alustatalous (läpileikkaava) Metsäalan vuorovaikutus ja viestintä (läpileikkaava) Resurssitehokas ja kestävä metsänhoito Talousmetsien luonnonhoito ja metsäluonnon monimuotoisuus Ilmastokestävä metsätalous Metsätiet ja metsien saavutettavuus Uudet puupohjaiset tuotteet Luontomatkailu, luonnontuoteala ja luontoon perustuvat muut palvelut Osaaminen ja koulutus Kansainvälinen metsäpolitiikka ja EU-vaikuttaminen Alueen toimintaympäristön tilannekuva Taulukko 1. Pohjois-Savon metsäalan tunnuslukuja Puuston kasvu LUKE VMI 12 Puuston poistuma LUKE VMI 12 Metsänomistajia (yksityiset, yli 2 ha) Metsäkeskus 2020 Yksityisten osuus, metsämaa LUKE VMI 11 ja 12 Metsänomistuksen keskipinta-ala Metsäkeskus 2020 Suojeltuja metsiä, metsämaa LUKE metsätilastot 2018 Lahopuun määrä, metsämaa LUKE VMI 12 Bruttokantorahatulo Metsäsektorin arvonlisäys Aluetilinpito Metsäsektorin työlliset Aluetilinpito Metsävaratiedon kattavuus Metsäkeskus ,7 mij. m³ 8,1 mij. m³ kpl 68 % 43 ha 3 % 4,8 m³/ha 230 milj. 540 mijl hlöä 99 % Metsävarat Pohjois-Savon metsät voivat hyvin. Valtakunnan metsien 12. inventoinnin mukaan maakunnan metsien puuston tilavuus on lisääntynyt 189 miljoonaan kuutiometriin. Puuston vuotuinen kasvu on yli 9,7 miljoonaa kuutiometriä, josta suurin ylläpidettävä hakkuumäärä on 7,7 miljoonaa kuutiometriä vuodessa. Puuston suotuisasta ikärakenteesta johtuen kasvun lisäykselle on hyvät edellytykset myös tulevina vuosikymmeninä. Nuorten ja varttuneiden kasvatusmetsien osuus on 68 prosenttia metsämaan alasta. Taimikoiden osuus on hieman alle viidennes. Uudistuskypsien metsien osuus on noin 11 prosenttia ja aukeiden alojen määrä on hieman laskenut aiemmasta inventoinnista reiluun yhteen prosenttiin. Pohjois-Savon metsät ovat reheviä. Neljä viidesosaa metsäalasta on tuoretta kangasta tai sitä viljavampia kangas- tai turvemaametsiä. Kuusen osuus on lisääntynyt reilun prosenttiyksikön 42 prosenttiin puuston tilavuudesta viidessä vuodessa. Myös männyn tilavuus on lisääntynyt nopeasti, sillä 1960-ja 1970-luvuilla ojitettujen turvemaiden mäntypuustot ovat nyt hyvässä kasvussa. Männyn osuus kasvaa edelleen myös siksi, että luvuilla viljavilla kangasmailla suosittiin männiköitä, jotka ovat nyt hyväkasvuisia varttuneita kasvatusmetsiä. Männyn tilavuus maakunnan puustosta on nyt 36 prosenttia.
6 6 Pääasiassa yhdyskuntarakentamisesta ja pellonraivauksesta johtuen metsätalousmaan ala on vähentynyt kaksi prosenttia viidessä vuodessa. Tästä ja lisääntyneestä puunkäytöstä huolimatta Pohjois-Savon metsät ovat edelleen suuri hiilinielu. Metsäluonto Pohjois-Savon metsissä näkyy metsien käytön historia. Metsät on valtaosin kaskettu, laidunnettu ja otettu heti perään aktiiviseen puuntuotantoon. Siksi vanhoja ja luonnontilaisia metsiä on vähän. Kaskeamisen ja laidunnuksen vaikutukset ovat jo häviämässä. Muuten ekologisen kestävyyden kannalta talousmetsissä on samat rakenteelliset puutteet kuin muuallakin Suomessa - vanhoja metsiä ja lahopuuta on vähän sekä metsien puulajikoostumus on yksipuolistunut. Pohjois-Savon metsäluontoon vaikuttaa alueen sijainti Etelä-Suomen ja Kainuun rajalla. Maaston noustessa etelästä pohjoiseen kasvukauden lämpötila laskee ja ilmasto muuttuu samalla humidiseksi. Maakunnan eteläosien rehevät kankaat muuttuvat pohjoisosissa karummiksi kankaiksi ja samalla soiden osuus lisääntyy. Pohjois-Savon metsistä löytyy hyvin erilaisia luontokohteita rehevimmistä karumpiin. Pohjois-Savon metsäluonnolle ovat tyypillisiä pienvesien, lehtojen ja korpien runsaus. Etenkin purot ja niiden välittömät elinympäristöt ovat tärkeitä talousmetsien monimuotoisuuden keskittymiä. Yli puolet maakunnan metsälakikohteista ovat pienvesiä, pääosa niistä puroja. Lehtoja on Kuopion lehtokeskuksen alueella paikoin yleisesti. Kasvupaikkojen rehevyyden vuoksi soista puolet on korpia. Lehtokeskuksen alueella esiintyy myös kalkkikallioita ja serpentiinikallioita etenkin Koillis-Savon itäosissa. METSO-ohjelma on herättänyt maakunnassa kiinnostusta ja ohjelma jatkuu vuoteen 2025 saakka. ELYkeskuksen suojelutavoitteesta (6000 ha) on toteutunut 78 prosenttia (huhtikuussa 2020) ja luonnonsuojelualueiden määrä on noussut noin 2,2 prosenttiin metsä- ja kitumaiden määrästä. Kemerarahoituksen ympäristötukia ja luonnonhoitohankkeita on pystytty toteuttamaan 62 prosenttia tavoitteesta rahoituksen niukkuuden vuoksi. Suojelupotentiaalia metsistä löytyy vieläkin. Suomen metsäkeskuksen vuonna 2018 tekemä metsävaratiedon poiminta yksityismetsien METSO-kohteista osoitti, että metsälaki- ja METSO-kohteiden potentiaalista on käyttämättä vielä kaksi kolmasosaa. Metsänomistus Metsänomistus- ja metsätilarakenteessa on viime vuosina ja vuosikymmeninä tapahtunut merkittäviä muutoksia. Maanviljelijämetsänomistajien osuus on selvästi vähentynyt ja vastaavasti eläkeläis- ja palkansaajametsänomistajien osuus on kasvanut. Samalla metsänomistajien riippuvuus metsätuloista on vähentynyt. Metsänomistajien keski-ikä on Pohjois-Savossa noin 60 vuotta. Metsätilojen keskikoko on viime vuosina pysynyt ennallaan. Isojen ja pienten metsätilojen määrä on kasvanut, mutta keskikokoisten metsätilojen määrä on vähentynyt. Kuolinpesien hallussa oleva metsäpinta-ala on hiljalleen alentunut. Verotusyhtymien metsäpinta-ala on vastaavasti kasvanut. Myös yhteismetsien metsäpinta-ala on kasvanut erityisesti luvulla. Vapailla markkinoilla myytävien metsätilojen määrä on viime vuosina kasvanut. Kynnys myydä metsätila vieraalle on madaltunut. Metsätilojen kysyntä on ollut viime vuosina erittäin hyvä, ja metsätilojen hinnat ovat nousseet melko korkealle tasolle. Tähän ovat osaltaan vaikuttaneet muun muassa sijoitusrahastot, jotka ovat aktiivisesti hankkineet metsäomaisuutta.
7 7 Metsätalous ja puunjalostus Metsätalouden tuotos Pohjois-Savossa on 522 M (v.2017); vuodesta 2000 tuotos on kasvanut 75 %. Kasvu on ollut yhtä nopeaa kuin koko maassa. Pohjois-Savon osuus koko maan metsätalouden volyymistä on 9,6 %. Metsätalous työllistää suoraan 1845 henkeä ja kasvua on ollut 12 % vuodesta Koko maan kasvu on ollut 3 %. Maakunnan osuus koko maan metsätalouden työvoimasta on 8,3 %. Vuonna 2018 bruttokantorahatulot olivat 264 M ja vuonna M. Yksityiset metsänomistajat saavat 90 % puunmyyntituloista. Pohjois-Savon osuus koko maan yksityismetsien kantorahatuloista on 10 % ja metsäteollisuuden ja valtion metsien myyntituloista 7,5 %. Sahateollisuuden tuotannon kasvu on Pohjois-Savossa ollut huomattavasti parempaa kuin sellu- ja paperiteollisuuden. Sahatavaran ja puutuotteiden (ei huonekalut) tuotos vuonna 2017 oli 681 M, kasvua vuodesta 2000 on 59 %. Koko maassa kasvu oli 17 %. Vuonna 2019 puutuotteiden ja huonekalujen yritystoiminnan liikevaihdon arvo oli 835 M. Tuottavuuden kasvun vuoksi työllisten määrä on pudonnut 1633 henkeen, -33 % vuodesta Maakunnan puutuoteteollisuuden osuus koko maan tuotannosta on 11 % ja viennin osuus on kohonnut 12 %:iin alan koko maan viennistä. Puutuotteiden ja huonekalujen viennin arvo oli vuonna M, 12 % koko maan alan viennistä. Paperiteollisuuden ja painamisen tuotos vuonna 2017 oli 399 M, laskua vuodesta %. Koko maassa lasku oli 15 %. Pohjois-Savon osuus koko maan sellun ja paperin tuotannosta on pudonnut 2,6 %:iin. Maakunnasta lähtevän viennin arvo on 289 M, 1,4 % koko maan viennistä. Paperi- ja selluteollisuus työllistää välittömästi maakunnassa 670 henkeä, vuonna 2000 työvoiman määrä oli Tulevaisuus Kestävyyden sisältö on muuttunut ja tulee muuttumaan. Metsään kohdistuu tulevaisuudessa entistä enemmän erilaisia odotuksia ekologisen, taloudellisen, sosiaalisen ja kulttuurisen kestävyyden osalta. Metsät tarjoavat myös monenlaisia mahdollisuuksia yhteiskuntaa koettelevissa kriiseissä ja pandemioissa, mikä on havaittu koronakriisin aikaan. Metsänomistajan oma näkökulma on erityisen tärkeä. Metsien rooli ilmastonmuutoksen hillinnässä tulee entisestään kasvamaan ja näin ollen tarvitaan tutkimustietoa metsien käsittelyn vaikutuksista muun muassa hiilensidontaan. Todennäköisesti tulemme näkemään entistä enemmän uudenlaisia liiketoimintamalleja ja tuotteita, jotka liittyvät hiilikompensaatioihin, metsien vuokraukseen ja hiilensidonnan kannalta suotuisiin ratkaisuihin. Metsien suuri merkitys Pohjois-Savolle tulee säilymään. Alueella on elinvoimaista puunjalostusteollisuutta sekä monipuolinen luonto, joka antaa mahdollisuuksia myös luontomatkailun ja virkistyspalveluiden kehittämiselle. Lisäksi alueen vahvuuksia ovat tutkimus ja koulutus sekä yhteistyö toimijoiden kesken. 3. Ohjelman tavoitetila ja strategiset linjaukset Kansallisen metsästrategian tavoitteet Suomi on kilpailukykyinen toimintaympäristö metsiin perustuville liiketoiminnoille. Metsäala ja sen rakenteet uudistuvat ja monipuolistuvat.
8 8 Metsät ovat aktiivisessa, taloudellisesti, ekologisesti, sosiaalisesti ja kulttuurisesti kestävässä ja monipuolisessa käytössä. Pohjois-Savon metsäohjelman päämäärät Hyvin kasvavat ja terveet metsämme mahdollistavat niiden moniarvoisen käytön. Hyvä ja oikea-aikainen metsänhoito lisää hiilensidontaa ja auttaa siten ilmastonmuutoksen torjunnassa. Vesienhoito, vesien tilan parantaminen sekä luonnon monimuotoisuuden turvaaminen ja vahvistaminen ovat pohja metsätalouden kestävyydelle. Puuta käytetään kestävästi teollisuuden raaka-aineena ja jalostusastetta maakunnassa kasvatetaan. Energiantuotannossa puulla korvataan uusiutumattomia raaka-aineita. Metsien merkitys hyvinvoinnille ja maisemalle kasvaa. Virkistys- ja matkailupalveluiden tuottaminen sekä luonnontuotteiden jalostaminen lisäävät metsiemme arvoa ja arvostusta. Tiestö sekä vesi- ja raideliikenne palvelevat biotalouden kuljetuksia ympärivuotisesti. Alempiasteisen tiestön kuntoa parannetaan ja erityisesti yksityisteiden hoitoa ja perusparannusmääriä lisätään. Tiedon hyödyntäminen ja digitalisaatio luovat uusia mahdollisuuksia. Metsä- ja luontotieto tukee toimintaa ja sen kautta syntyy myös uusia liiketoimintamalleja. Osaaminen, koulutus ja työvoiman tarpeet ja saatavuus kohtaavat entistä paremmin. Tutkimus on luo perustan osaamiselle ja kehittämiselle. Strategia Alueellinen metsäohjelma on maakunnan metsäalan ja sen yhteiskunnallisten vaikutusten strateginen ohjelma. Ohjelma ulottuu yli toimiala- ja hallinnonalarajojen. Se luo mahdollisuuksia ja toimintaedellytyksiä sekä antaa osaltaan suuntaviivat alueen metsien hoidolle, käytölle ja suojelulle, puun käytölle ja jatkojalostukselle sekä monikäytölle. Pohjois-Savon alueellinen metsäohjelma rakentuu Kansallisen Metsästrategian 2025 linjauksiin. Alueellisella metsäohjelmalla vaikutetaan Pohjois-Savon metsänhoitoon, luontoon, metsällisiin elinkeinoihin sekä aluetalouteen. Metsäohjelmalla vaikutetaan siihen, että Pohjois-Savo on suotuisa toimintaympäristö metsäteollisuudelle ja muille metsästä saataville hyödyille ja arvoille. Metsäohjelman linjaukset vaikuttavat puun liikkuvuuteen, metsänhoitoon sekä ympäristöön ja siten metsäohjelmalla ollaan turvaamassa teollisuuden puuhuoltoa, metsätalouden kannattavuutta sekä luonnon monimuotoisuutta. Metsäohjelman avainsanoja ovat: ilmastonmuutoksen hillintä, hiilensidonta, kestävyys, vaikuttavuus, metsiin perustuvat elinkeinot laajasti, luonnon monimuotoisuus, tasapaino taloudellisen, ekologisen ja sosiaalisen kestävyyden välillä, riskien tunnistaminen, monitavoitteisuus, jalostusasteen nosto, lisäarvon tuottaminen, liiketoiminnan synnyttäminen. Metsäohjelman toteuttamiseksi tarvitaan maakunnallisia tavoitteita ja toimenpiteitä. Metsäohjelman tavoitteet toteuttavat Kansallisen metsästrategian 2025 tavoitteita maakunnalliset painopisteet
9 9 huomioiden. Metsäohjelmalla toteutetaan myös hallitusohjelman kärkihankkeita ja sillä on vahva sidos muihin maakunnallisiin kehittämisohjelmiin. Maakunnalliset tavoitteet ja toimenpiteet ovat syntyneet alueellisen metsäneuvoston, työryhmien sekä sidosryhmien osallistamisen avulla. Konkreettisilla toimilla etenemme kohti kestävämpää tulevaisuutta. Metsäohjelmaan on pyritty löytämään tavoitteita ja toimenpiteitä, jotka edistäisivät metsien käytön eri ulottuvuuksia ja olisivat yleisesti hyväksyttävissä ja toteutettavissa. Tehdään siis hyviä asioita! 4. Metsäalan kehittämistavoitteet ja toimenpiteet 4.1 Metsätieto ja alustatalous Läpileikkaavan teeman avulla parannetaan metsä-, luonto- ja ympäristötietoaineistojen saatavuutta ja käytettävyyttä sekä yhdistettävyyttä muiden tietolähteiden kanssa. Laadukkaiden, ajantasaisten ja nykyistä tarkempien paikkatietoaineistojen saatavuus edistää digitalisaation kehittymistä. Lisäksi se mahdollistaa uusien työkalujen kehittämisen metsän- ja luonnonhoitoon sekä metsäalan palveluiden nykyistä parempaan suunnitteluun, toteutukseen ja vaikuttavuuteen. Oleellista metsäalalle on luoda hyvä metsätieto- ja digitaalisten palvelujen perusta raaka-aineiden hankkimiseksi sekä tuotanto ja palveluprosessien kehittämiseksi. Tavoitteena on sekä kestävyys että hyväksyttävyys. Metsä- ja luontotiedon ja siihen liittyvien työkalujen kehittäminen on pitkälti valtakunnallista. Alueen näkökulmasta on oleellista, että uusia mahdollisuuksia ja työkaluja hyödynnetään. Tavoitteet ja toimenpiteet Tavoitteet Metsä- ja luontotieto on ajantasaista, sitä päivitetään ja käytetään yhteistyössä ja sen päälle syntyy uusia työkaluja, jotka ovat käytössä Metsä- ja luontotietoon liittyvät rajapinnat ja tuotteet tiedostetaan entistä paremmin Metsä- ja luontotieto synnyttää lisäarvoa palveluihin sekä helpottaa metsänomistajien ja toimijoiden asiointia Toimenpiteet Toimijoiden keskinäinen metsä- ja luontotiedon tiedonvaihto sekä verkkosovelluksiin tutustuminen ja kouluttautuminen niiden käyttöön. Metsänomistajien aktivointi metsä- ja luontotiedon hyödyntämiseen. Metsä- ja luontotieto on mukana useissa tämän ohjelman toimenpiteissä. 4.2 Metsäalan vuorovaikutus ja viestintä
10 10 Moniarvoisen viestinnän ja vuorovaikutuksen avulla rakennetaan luottamusta ja yhteistyötä eri toimijoiden ja kansalaisten välillä. Lisäksi parannetaan ymmärrystä metsien kestävästä hoidosta ja käytöstä, metsiin perustuvista tuotteista ja palveluista sekä metsäluonnon monimuotoisuudesta ja muista ympäristöhyödyistä. Tutkimukseen perustuvan ja koordinoidun viestinnän avulla lisätään tietoa metsien merkityksestä ja yhteiskunnallisista hyödyistä. Tavoite: Metsien hoidon ja käytön sekä lopputuotteiden käytön yleistä hyväksyttävyyttä lisätään moniarvoisen ja -kanavaisen viestinnän kautta, jolloin tuodaan esille myös metsätalouden vaikutuksia luontoon ja ympäristöön Uusista, ympäristön kannalta kestävistä tuotteista viestitään samalla, kun niitä otetaan käyttöön Aktiivisella viestinnällä tuetaan metsäalan imagoa, luonnonhoitoa sekä vahvistetaan metsien merkitystä ilmastonmuutoksen torjunnassa. Toimenpiteet: Toimijoiden vuosittainen tai esimerkiksi kehittämishankkeiden kautta tapahtuva viestintä Toimittajaretkeilyt, yleisötapahtumat Puhutaan metsästä -seminaarit Metsien Suomi -kampanja Vuorovaikutus ja viestintä ovat mukana useissa tämän ohjelman toimenpiteissä. 4.3 Resurssitehokas ja kestävä metsänhoito Pitkäjänteisen metsänhoidon ja osin ilmastonmuutoksen vaikutuksesta metsien kasvu on lisääntynyt nopeasti ja ennusteiden mukaan lisääntyy tulevaisuudessakin. Kasvua voivat vähentää metsänhoitotöiden määrien väheneminen sekä ilmastonmuutoksen aiheuttamat metsätuhot. Metsänhoidossa suurimpana pullonkaulana on taimikonhoidon riittämättömyys sekä suometsien hoidon laatu/haasteet. Luonnonhoito on olennainen osa arkipäivän metsänhoitoa. Metsien uudistaminen ja taimikonhoito Talousmetsien kasvua ja terveyttä voidaan edistää uudistamalla vanhat metsät ajoissa. Metsäkeskuksen tarkastusten mukaisesti 75 prosenttia päätehakkuualoista on viljelty laadukkaasti metsäohjelmakautta edeltävinä vuosina. Uudistusalojen ripeä uudistaminen lisää puuston kasvua ja hiilensidontaa metsiin sekä vähentää varhaishoidon tarvetta metsässä. Uudistamisessa käytetään kasvupaikalle sopivaa maanmuokkausta ja viljelyssä jalostettua viljelymateriaalia. Luontaista uudistamista suositaan silloin, kun edellytykset ovat olemassa. Kiinnostus jatkuvaan kasvatukseen on lisääntynyt. Jatkuva kasvatus vähentää muun muassa maanmuokkauksen ja kunnostusojituksen tarvetta. Taimikonhoidolla voidaan vaikuttaa puulajisuhteisiin ja nopeuttaa kasvatettavan puuston järeytymistä. Siten ainespuun käyttömahdollisuudet pitkäkestoisten tuotteiden valmistamiseen lisääntyvät. Oikeaan aikaan suoritettu työ on myös nopeampaa ja edullisempaa, joten metsätalouden kannattavuus paranee. Luonnonvarakeskus on esittänyt taimikonhoidon lisäämistä oleellisesti eli puolitoistakertaiseksi.
11 11 Myöhästyneiden taimikonhoitotöiden ja pieniläpimittaista ainespuuta kerryttävien ensiharvennusten määrä on kehittynyt viime vuosina myönteiseen suuntaan. Viivästyneitä ensiharvennuksia on erityisesti heikosti kantavilla mailla sekä kohteissa, joissa korjuu- ja kuljetuskustannukset ovat suuret. Metsätuhoriskejä, jotka ovat lisääntyneet ilmastonmuutoksen seurauksena, on mahdollista vähentää oikeaaikaisella metsänhoidolla sekä monipuolisella metsienkäsittelyllä. Suometsien hoito ja käsittely Suometsissä haasteena on löytää kestävä tasapaino puuntuotannon, ilmasto- ja vesistövaikutusten sekä luonnon monimuotoisuuden välillä. Lähivuosien hakkuumahdollisuuksista reilu viidennes on turvemaiden metsissä. Turvemaiden kannattavan puuntuotannon suurimpina haasteina ovat puunkorjuun korkeat kustannukset, vesiensuojelun toteuttaminen suometsienhoidon ja uudistamisen yhteydessä sekä puuntuottaminen ilmastokestävästi. Turvemaiden metsätalouden aiheuttamaa kuormitusta vähennetään huolellisella suometsienhoidon suunnittelulla. Hakkuissa suositaan mahdollisuuksien mukaan luontaista uudistamista ja metsänviljelyssä tarkoituksenmukaista muokkausta. Turvemaametsissä on myös usein hyvät lähtökohdat jatkuvaan kasvatukseen. Erityisesti viljavissa paksuturpeisissa suometsissä esiintyy yleisesti ravinteiden (kaliumin ja fosforin) puutosta, jota korjataan lannoituksilla. Lannoitus lisää puuston kasvua ja lisää samalla puuston haihduntavaikutusta, jolloin kunnostusojituksen tarve vähenee tai siirtyy. Pohjois-Savon kivennäismaat ovat hyvin viljavia, mutta niissä esiintyy huomattavan usein puuston kasvua rajoittavia sekä runkopuun laatua alentavia kasvuhäiriöitä. Kasvuhäiriöiden vaivaamat puut altistuvat helpommin myös muille tuhoille. Pohjois-Savo on ollut edelläkävijä kasvuhäiriöiden korjaamisessa terveyslannoituksilla. Terveyslannoituksia on tehty kivennäismaille jo 1990-luvulta saakka. Tulevaisuus Alueella toteutettavan tutkimus- ja kehitystoiminnan, koulutuksen ja paikkatietoon perustuvien työkalujen myötä lisätään aktiivista, oikea-aikaista ja optimaalisesti kohdennettua metsänhoitoa metsien kasvun lisäämiseksi ja hiilinielujen vahvistamiseksi. Tavoitteena on kasvattaa talousmetsien kestäviä hakkuumahdollisuuksia. Samalla otetaan aktiivisesti huomioon kehitettävien toimenpiteiden vaikutukset metsäluonnon monimuotoisuuteen ja vesiensuojeluun sekä niihin liittyvät ristikkäisvaikutukset. Pohjois-Savon metsätalouden yksi suurimpia haasteita on laajentaa puulajivalikoimaa metsänviljelyssä. Kuusen osuus on ollut jo pitkään neljä viidesosaa viljelyalasta. Lehtipuuston osuus kokonaispuustosta on laskenut parilla prosenttiyksiköllä. Maakunnan metsät ovat säästyneet suurilta metsätuhoilta, mutta yhden puulajin suosiminen lisää erityisesti ilmastonmuutoksen myötä tuhoriskejä. Metsänomistus- ja metsätilarakenne muuttuu alati. Metsänomistajien keski-ikä on edelleen lievässä nousussa, metsätiloista isojen ja pienten lukumäärä kasvaa ja yhteismetsien pinta-ala on kasvanut. Toimiva metsätila- ja omistusrakenne tukee metsänomistajien päätöksentekoa ja metsien kestävää hyödyntämistä. Pohjois-Savon yksityismetsistä on olemassa lähes kattava ajantasainen metsävaratieto (>99 %). Paikkatietoa hyödyntämällä hakkuut ja hoitotyöt voidaan ajoittaa metsän kehityksen kannalta optimaalisesti. Paikkatieto tehostaa ja nopeuttaa myös metsänhoidon tukien myöntämistä ja valvontaa.
12 12 Metsänomistajille suunnatut kannustejärjestelmät luovat työtä ja tukevat kestävää ja resurssitehokasta metsän- ja luonnonhoitoa alueella. Kannustejärjestelmää uudistetaan metsäohjelmakauden käynnistyessä. Tavoite Hoitaa ja käyttää metsiä oikea-aikaisesti ja aktiivisesti ottaen huomioon käytön vaikutukset luonnon monimuotoisuuteen ja vesistöihin Varautua tuhoriskeihin ja huolehtia metsien terveydestä Parantaa metsätilojen omistusrakennetta Toimenpiteet Metsänomistajien aktivoiminen metsien käyttöön ja hoitoon painopisteenä taimikonhoito. Neuvonnassa, koulutuksessa ja viestinnässä hyödynnetään sähköisiä palveluja, metsänhoidon kannustimia ja hankerahoitusta. Ammattihenkilöiden osaamista parannetaan lisäkoulutuksella ja hyviä käytäntöjä levittämällä. Täsmämetsänhoidolla parannetaan metsänhoidon laatua, lisätään hallitusti sekametsäisyyttä ja ehkäistään kuusettumista. Metsä- ja luontotiedon sekä koulutuksen avulla toimintatapa yleistyy. Metsänkäsittelymenetelmien monipuolistaminen erityisesti suometsissä. Keinoina mm. koulutus, neuvonta, viestintä, yhteistyö sekä metsä- ja luontotieto. Metsänomistajien kannustaminen omistusjärjestelyihin neuvonnan, koulutuksen, sukupolvenvaihdospalveluiden ja hankerahoituksen avulla. Taulukko 2. Metsänhoidon tavoitteet Kaikki omistajaryhmät, ha Kylvö Istutus Metsänviljely yht. Taimikon varhaishoito Taimikonhoito Nuoren metsän hoito Taimikonhoito ja nmh yht. Kasvatuslannoitus Terveyslannoitus Metsäien perusparannus, km Metsätien rakennus, km Kunnostusojitus Tavoite, ha/v, , Toteuma ha/v km 30 km km 30 km Taulukko 3. Kestävän metsätalouden rahoituslain työohjelman tavoitteet
13 13 Taimikon varhaishoito Nuoren metsän hoito ja th Taimikonhoito ja nmh yht. Terveyslannoitus Kunnostusojitus Metsätien perusparannus Metsätien rakennus Metsitys Muuta Tavoite, ha/v Toteuma, ha/v km 10 km 300 Pääosin nykyiset tavoitetasot. Tavoiteluvut muutetaan, kun uusi Metsätalouden kannustejärjestelmä tulee voimaan km 10 km toteumia ei ole vielä LUKE:n tilastoissa Taulukko 4. Luonnonvarakeskuksen suurin ylläpidettävissä (SY) oleva runkopuun kertymäarvio, 7.3 milj. m3 (VMI 12) Pohjois-Savossa ja sen vertailu aikaisempien vuosiin toteumiin Hehtaaria/v Avohakkuu Luontainen uudistaminen Ensiharvennus Harvennushakkuu Ylispuiden poisto Muut hakkuut Yhteensä Muuta VMI 12 SY:n vertailu, ha VMI 12 SY:n vertailu, m Hakkuupinta-ala, arvio ha Runkopuun kertymä, arvio, 7.3 milj. m³ Toteuma 2018, ha Runkopuun kertymä, toteuma 7,5 milj. m³ Toteuma, ha Runkopuun kertymä 6,9 milj. m³ Muut keskeiset seurantamittarit on esitetty toimeenpanokappaleessa. Toimenpiteiden ja vaikuttavuuden seuranta on esitetty seurantakappaleessa. 4.4 Talousmetsien luonnonhoito ja metsäluonnon monimuotoisuus Monimuotoinen metsä tarjoaa elinympäristön monilajiselle eliöstölle. Suojelun ja luonnonhoidon avulla voidaan turvata niin metsä- kuin vesilajiston elinympäristöjen säilymistä. Erityisen tärkeiden ja uhanalaisten lajien elinympäristöjen turvaaminen on ensisijaisen tärkeää. Lisäksi monimuotoinen metsä tarjoaa monia ekosysteemipalveluja kuten maisema- ja virkistyskäyttöarvoja. Monimuotoisuuden edistäminen lisää myös metsien kykyä sopeutua ilmastonmuutokseen.
14 14 Lajiston ja luontotyyppien uhanalaisarviot osoittavat, että niiden taantumista ei ole saatu täysin pysäytettyä. Pohjois-Savossa metsiin tarvittaisiin edelleen lisää lahopuuta, sekapuustoisuutta, lehtipuita ja vanhoja puita. Luonnonhoito talousmetsissä Luonnonhoito on toimenpiteitä luontoarvojen palauttamiseksi, lisäämiseksi ja säilyttämiseksi. Näiden toimenpiteiden tulee olla kiinteä osa talousmetsien arkimetsänhoitoa. Talousmetsien ekologista laatua voidaan parantaa muun muassa jättämällä riittävästi säästöpuuryhmiä, säilyttämällä vanhaa ja kuollutta puuta, suosimalla sekapuustoisuutta, rajaamalla suoja- ja vaihettumisvyöhykkeet sekä tuottamalla hiiltynyttä ja palanutta puuta. Luonnonhoidon toimenpiteet tulee huomioida kaikissa hakkuissa ja hoitotöissä. Pohjois-Savossa erityistä huomiota tulisi kiinnittää lahopuiden säilymiseen ja säästöpuiden jättämiseen metsän koko kiertoajalla. Myönteistä kehitystä on jo havaittavissa, sillä lahopuuston määrä on lisääntynyt viidessä vuodessa noin neljänneksellä ja on 4,8 m 3 /ha. Metsänviljelyssä kuusi on jo pitkään ollut valta-asemassa. Maakunnan metsien kuusettumiseen liittyy merkittäviä riskejä, joten koivun viljelyä ja sekametsien määrää tulisi lisätä. Yhden puulajin suosiminen lisää erityisesti ilmastonmuutoksen myötä tuhoriskejä. Talousmetsissä uhanalaiset lajit keskittyvät tiettyihin elinympäristöihin, kivennäismailla etenkin lehtoihin ja harjujen paahderinteille. Metsätalouden piirissä olevissa lehdoissa olisi ensisijaisen tärkeää huolehtia puuston monilajisuudesta ja välttää liian voimakkaita maanmuokkausmenetelmiä. Harjujen paahdekohteilla ja muissa karuissa elinympäristöissä hoitotoimet ovat tarpeen, sillä niiden uhkana on sulkeutuminen ja rehevöityminen ilmaston typpikuormituksen takia. Näiden lisäksi Pohjois-Savossa korostuu pienvesien ja suotyyppien suojelu ja hoitotyö. Pienvesistä pieni osa on säilynyt luonnontilaisina, esimerkiksi lähteistä Etelä-Suomessa alle 10 %. Maakunnan suopinta-alasta on ojitettu noin 80 prosenttia ja osasta rehevimpiä suotyyppejä vielä enemmän. Myös puustoisten perinnebiotooppien määrä on vähentynyt ja niiden laatu heikentynyt hoitamattomuuden takia, vaikka perinnebiotooppien hoitoa on pitkään edistetty maatalouden ympäristötuella. Yhä suuremmalle osalle metsänomistajia ovat metsän tuottamat luonto- ja virkistysarvot aiempaa tärkeämpiä. Näitä huomioidaan muun muassa riistametsänhoidossa, jonka menetelmät ovat hiukan erilaisia tulokulmia käytännön hoitotoimenpiteitä tehtäessä. Esimerkiksi riistatiheiköt ja 20 prosentin sekapuuosuus ovat riistalle suotuisia ja ne parantavat myös metsän kestävyyttä mahdollisia tulevia tuhoja vastaan. Vesiensuojelu Pohjois-Savossa 78 prosenttia järvistä ja 64 prosenttia virtavesistä on erinomaisessa tai hyvässä tilassa. Suurimmat ongelmat ovat Iisalmen reitillä maakunnan luoteisosissa, missä on ojitettujen soiden keskittymä, paljon maataloutta ja eniten lajittuneita maita. Metsätaloustoimenpiteiden huolellisella suunnittelulla ja toteutuksella voidaan vaikuttaa vesistöjen tilaan. Luonnonhoidon paikkatietoaineistojen hyödyntäminen jo suunnitteluvaiheessa auttaa tunnistamaan ja kohdentamaan vesiensuojelutarpeet sekä valitsemaan parhaat menetelmät. Vesiensuojelua voidaan tehostaa vesiensuojelurakenteilla, kuten pintavalutuskentillä tai laskeutusaltailla, jättämällä riittävän leveitä suojavyöhykkeitä vesistöjen ja pienvesien läheisyyteen, mutta myös hakkuutavan ja maanmuokkausmenetelmän valinnalla tai kunnostusojitustarpeen tarkemmalla arvioinnilla. Kemera-rahoituksella toteutettavilla alueellisilla vesiensuojeluhankkeilla voidaan käyttää tehokkaita vesiensuojelurakenteita kuten kosteikkoja erityisesti niillä alueilla, joilla on tunnistettu tarve tehostaa
15 15 vesiensuojelua. Vesiensuojeluhankkeeseen voi sisältyä monimuotoisuutta edistäviä toimenpiteitä, esimerkiksi pienvesi- tai suoelinympäristöjen kunnostustöitä. Suojelu METSO- ja Helmi-ohjelmat tarjoavat maanomistajille mahdollisuuden ja vaihtoehtoja vapaaehtoiseen suojeluun ja luonnonhoitoon. Suojeluohjelmien avulla voidaan turvata monimuotoisuusarvoiltaan arvokkaimpien luontokohteiden säilyminen ja metsänomistajan on mahdollisuus saada tuloja suojelusta. Kohteesta ja maanomistajan tahdosta riippuen suojelu voi olla pysyvää tai määräaikaista. Suojeluun sopivia potentiaalisia kohteita on yhä ja METSO-ohjelman kokonaistavoitteen saavuttamiseksi tarvitaan laajaa yhteistyötä. Metsänomistajien neuvonta sekä suojeluhakemusten valmistelussa avustaminen on metsäorganisaatioiden yhteinen tehtävä. Tulevaisuus Paikkatieto ja uudet sovellukset mahdollistavat nykyistä paremmin metsäluonnon monimuotoisuuden, puuntuotannon ja muiden ekosysteemipalveluiden yhteensovittamisen. Rahoitusohjelmilla (kuten Kemera, Helmi, Vesiensuojelun toimenpideohjelma) voidaan toteuttaa elinympäristöjen hoito- ja kunnostushankkeita metsälain määrittämää pienialaisuutta laajemmalla alueella. Verkostoitumalla ja yhteistyöllä voidaan parantaa tutkimustiedon hyödynnettävyyttä ja luoda pohjaa päätöksenteolle. Tärkeässä roolissa ovat metsänomistajien neuvonta ja koulutus, joissa luontoarvojen painoarvoa tulisi lisätä. Lisätietoa tarvitaan vapaaehtoisen suojelun, luonnonhoidon sekä vesiensuojelun merkityksestä ja tarpeesta sekä keinoista, joilla monimuotoisuudelle arvokkaita kohteita voi talousmetsissä turvata. Metsänomistajan toiveet ja toimenpidekohteen luonnonhoitotarpeet tulisi kirjata toimenpidekohtaisiin työohjeisiin, jotta talousmetsien luonnonhoito saadaan valtavirtaistettua osaksi arkimetsänhoitoa. Kehittämistarvetta on myös laji- ja luontotyyppitietojen ajantasaisuuden ja saatavuuden parantamisessa. Lisäksi on tarve lisätä metsänomistajien tietoisuutta ja aktiivisuutta haitallisten vieraslajien torjunnasta ja maanomistajaa koskevista vastuista. Aktiivinen luonnonhoitotoimien laadun seuranta on merkittävässä roolissa, jotta toimia voidaan sopeuttaa muun muassa ilmastonmuutoksen tuomiin uudenlaisiin ongelmiin. Tavoite: Huomioida luonnon monimuotoisuus, vesiensuojelu ja vesien tilan parantaminen, riistametsänhoito, virkistyskäyttö, maisema-arvot ja kulttuuriperintö metsien hoidossa ja käytössä yhä paremmin. Toteuttaa METSO-ohjelmaa sekä muita luonto- ja ympäristöohjelmia mahdollisimman täysimääräisesti. Paikkatieto ja uudet sovellukset palvelevat em. tavoitteiden saavuttamista. Turvata uhanalaisia lajeja ja luontotyyppejä Pohjois-Savon erityispiirteet huomioiden. Toimenpiteet: Säästö- ja lahopuiden määrän ja laadun parantaminen. Keinoina metsänomistajille ja ammattihenkilöille suunnattu neuvonta ja koulutus, metsä- ja luontotieto, paikkatietojärjestelmät
16 16 Vesiensuojelun tehostaminen. Maanmuokkaus, vesienhoidon toimenpideohjelma. Keinoina koulutus, paikkatietotyökalut, monipuoliset metsänkäsittelymenetelmät erityisesti turv la. Rahoitusohjelmat (mm. Kemera, Vesiensuojelun tehostamisohjelma). Suojelun ja luonnonhoitotöiden lisääminen. Painotus uhanalaisissa luontotyypeissä. Keinoina metsänomistajien neuvonta, sähköiset palvelut: Metsään.fi, metsä- ja luontotieto, rahoitusohjelmat (METSO, Helmi). Hallinnonalojen ja toimijoiden välisen yhteistyön lisääminen. Yhteistyön lisääminen eri toimialojen välillä, esim. maataloussektori (erityisesti turvemaiden osalta). Keinoina työryhmät, osallistaminen. Vieraslajien torjunnan tehostaminen. Keinoina neuvonta ja viestintä. Riistametsänhoidon kehittäminen ja käytäntöön vieminen, tiedottaminen ja koulutus metsänomistajille ja toimijoille. Taulukko 5. Luonnonhoidon tavoitteet Hehtaaria vuodessa Ympäristötuki, Kemera Luonnonhoitohanke Kemera (hanketyypit 1-3) METSO, ELY suojelu HELMI, ELY suojelu, suot (alustava) HELMI, ELY hoito, soiden ennallistaminen (alustava) Vesienhoidon tp-ohjelma, ELY tehostettu vesienhoitosuunnittelu Vesienhoidon tp-ohjelma, ELY, vesiensuojelun tehostaminen, (rakenteet) Tavoite, ha/v Toteuma, ha/v Rahoitustarve, /v Toteuma, /v kpl kpl kpl 180 1,3 kpl Muut keskeiset seurantamittarit on esitetty toimeenpanokappaleessa. Toimenpiteiden ja vaikuttavuuden seuranta on esitetty seurantakappaleessa. 4.5 Ilmastokestävä metsätalous Pohjois-Savo tukee Suomen ilmastopolitiikkaa lisäämällä tietämystä hiilivarastojen ja hiilensidonnan kehittymisestä metsissä sekä metsien ja metsänhoidon vaikutuksista ilmastonmuutokseen sopeutumisessa. Ilmastonmuutoksen hillintä ja siihen sopeutuminen tulee ottaa tulevaisuudessa entistä paremmin huomioon metsiin liittyvässä päätöksenteossa. Hiilensidonta Metsien käsittelyllä on vaikutuksia hiilen kiertoon puustossa, ilmassa ja maaperässä. Metsien sitomaan hiilen määrään voidaan vaikuttaa lisäämällä puuston kasvua ja metsittämällä aiemmin
17 17 puuttomia alueita. Oikea-aikainen taimikonhoito ja harvennushakkuut sekä metsänlannoitus ovat metsänkäsittelyn toimenpiteitä, joilla on merkittävä vaikutus puuston kasvuun. Positiivisia ilmastovaikutuksia tulee myös siitä, että puulla voidaan korvata fossiilisia polttoaineita ja uusiutumattomia raaka-aineita sekä sitoa hiiltä pitkäksi aikaa lopputuotteisiin. Pohjois-Savossa metsien hiilinieluvaikutusta voidaan lisätä pitkällä aikavälillä myös metsittämällä maatalouskäytöstä poistuneita vajaatuottoisia peltoja sekä muita ennestään puuttomia alueita, kuten turvetuotannosta vapautuneita alueita. Turvemaiden metsien käsittely Tulevaisuudessa yksi haasteista on ojitettujen turvemaiden metsien käsittely ilmasto, luonnon monimuotoisuus ja vesistöjen laatu huomioon ottaen. Pohjois-Savossa yli viidennes metsäalasta ja myös puustosta on turv la. Suometsissä on runsaasti hakkuupotentiaalia, myös uudistamisvaiheessa olevaa puustoa. Turvemaiden metsien ilmastokestävässä käsittelyssä on oleellista, että metsä kykenee sitomaan puuston biomassaan ja maaperään enemmän hiiltä kuin maaperästä vapautuu kasvihuonekaasuja. Turvemaiden metsien tarkoituksenmukaisella käsittelyllä voidaan vaikuttaa siihen, kuinka paljon maaperästä vapautuu ilmakehään kasvihuonekaasuja. Turpeen hajoaminen kiihtyy liian tehokkaan kuivatuksen seurauksena, jolloin turpeesta vapautuu hiilidioksidia. Toisaalta liian korkealla oleva pohjavedenpinta lisää ilmastolle hiilidioksidia haitallisempia metaanipäästöjä turpeesta. Tässä vesitalouden hallinnassa riittävän haihduttavan puuston säilyminen on avainasemassa. Äärevät muutokset puustossa, kuten avohakkuu, nostavat pintaveden tasoa ja aiheuttavat ilmasto- ja vesistökuormitusta. Turv la avohakkuuta ja maanmuokkausta voidaan vähentää hyödyntämällä mahdollisuuksien mukaan luontaisesti syntynyt taimiaines uudistamisen yhteydessä sekä jatkuva kasvatus. Turv la tulisi korostetusti hyödyntää kasvatuskelpoisia kuusialikasvoksia ja myös hieskoivikoita, joiden alle varsinkin Etelä- ja Keski-Suomessa saadaan kehityskelpoisia kuusialikasvoksia. Näin saadaan hiilensidonnan kannalta ongelmallisen paljaan maan aika metsämaalla mahdollisimman lyhyeksi. Turv la tehtävillä tuhkalannoituksilla voidaan korjata typpirikkaiden, paksuturpeisten soiden ravinneepätasapainoa, mikä lisää puuston kasvukykyä. Tällä voidaan myös vähentää kunnostusojitusten tarvetta. Metsätuhoriskit Metsätuhoriskejä vähentämällä voidaan varautua ja sopeutua ilmastonmuutokseen. Lähitulevaisuudessa suurimpia ilmaston lämpenemisestä ja sääolojen äärevöitymisestä johtuvia tuhoriskejä ovat juurikäävän leviäminen, lumi- ja tuulituhot sekä hyönteistuhot. Juurikäävän huolellinen torjunta hakkuiden yhteydessä siten korostuu. Äärevien sääolojen aiheuttamia tuhoja sekä uusien tuhohyönteisten tuhoriskiä voidaan vähentää suosimalla sekametsiä ja kasvupaikalle sopivia puulajeja. Monimuotoisuuden edistäminen lisää myös metsien kykyä sopeutua ilmastonmuutokseen. Pohjois-Savossa tulisi tulevaisuudessa suosia enemmän koivua viljavien kasvupaikkojen metsänviljelyssä. Nykyisin maakunnassa neljä viidesosaa viljellään kuuselle, joka on kaikkein tuhoalttein pääpuulajeistamme ennustettavissa oleville ilmastonmuutoksen vaikutuksille. Kuusenviljelyä suositaan nykyisin siksi, että männyn ja lehtipuiden viljely on erittäin tuhoaltista runsaan hirvikannan takia. Pohjois-Savo on toistaiseksi säästynyt suurilta hyönteistuhoilta, mutta laajojen yhtenäisten kuusivaltaisten metsien lisääntyminen lisää myös hyönteistuhoriskiä. Taimikonhoidon ja ensiharvennusten oikea-aikainen toteuttaminen parantaa metsien kestävyyttä tuuli- ja lumituhoja sekä sienitauteja vastaan. Metsien terveyden kannalta tärkeä toimenpide on juurikäävän
18 18 torjunnan huolellinen toteuttaminen sulan maan aikaisten hakkuiden yhteydessä. Leutojen talvien myötä juurikäävän torjunnan merkitys edelleen kasvaa. Metsäenergia Puulla on tärkeä rooli osana ilmastokestäviä energiaratkaisuja. Puu on uudistuva, fossiilisia polttoaineita korvaava, varastoitava ja vaihteluita tasaava sekä paikallinen ja hajautettu raaka-aine. Puuenergian käyttö on osa kestävää metsänhoitoa. Energiaksi voidaan ottaa muun muassa nuorten metsien puuta, metsänhoidon sivutuotetta, jonka hiili vapautuisi muutenkin luonnonprosessissa ilmakehään. Mikäli kotimaisen energiapuun korjuuta ei saada toimimaan, on todennäköinen vaihtoehto turvautuminen energiapuun lisääntyvään tuontiin ulkomailta. Itä-Suomen energiatilaston selvityksen mukaan Pohjois-Savossa käytettiin primäärienergiaa vuonna 2018 yhteensä GWh, jossa oli hieman laskua vuoteen 2016 verrattuna. Uusiutuvan energian käyttöosuus nousi 3,1 prosenttiyksikköä 50,2 prosenttiin. Edelliseen tilastointiin nähden uusiutuvan energiaosuuden kasvun aiheuttivat puuenergian käytön kasvu ja uusiutuvien polttoaineiden kasvu sähkön tuotannossa. Energiaomavaraisuusaste nousi 45 prosenttiin. Luken tilaston mukaan oli Pohjois-Savon metsähakkeen laitoskäyttömäärä vuonna 2018 yhteensä m 3. Kantoja käytettiin m 3 ja järeän runkopuun osuus oli m 3. Laitokset käyttivät harvennusten pienpuuta m 3 ja hakkuutähteitä suunnilleen saman määrän eli m 3. VMI 12 tuloksissa on Pohjois-Savossa suurimmaksi ylläpidettäväksi energiapuukertymäksi määritelty m 3. Kantoja tuosta määrästä on m 3, hakkuutähdettä m 3 ja runko- ja pienpuuta m 3. Maakunnan suurin ylläpidettävä energiapuupotentiaali ilman kantojakin on laitoskäyttömääriin ja erityisesti hakattuihin määriin verrattuna vähintään kaksinkertainen. Haketuonti vähentää osaltaan Pohjois-Savon omien metsäenergiavarojen käyttöä ja heikentää paikallisten yrittäjien työllisyyttä. Turpeen käyttö on vähentymässä mm. hallituksen linjausten ja päästökaupan hintakehityksen takia. Pohjois-Savossakin ollaan suunnittelemassa investointeja, joiden avulla puuenergian osuutta pystytään tulevina vuosina edelleen kasvattamaan. Turvetta käytettiin vuonna 2018 maakunnan laitoksissa vielä GWh. Mikäli sen määrä esim. puolittuu seuraavan viiden vuoden aikana ja korvaaminen tapahtuu puulla, merkitsee se noin m 3 :n lisätarvetta metsäenergiaan. Myös mahdolliset uudet biotuotantolaitokset ja esim. lämmitysöljyn korvausinvestoinnit voivat lisätä energiapuun käyttöä maakunnassa. Pohjois-Savon metsähakkeen laitoskäyttömäärät ovat kasvussa ja olisi toivottavaa, että mahdollisimman suuri osa niistä voitaisiin korjata oman maakunnan alueelta. Samalla edistettäisiin paikallista työllisyyttä ja voitaisiin hoitaa ilmastokestävästi ylitiheitä riukumetsiä tuottamaan tulevaisuuden tukkipuita vaikkapa puurakentamisen raaka-aineeksi. Tavoite Minimoidaan hiilen vapautuminen hakkuu- ja hoitotoimenpiteiden yhteydessä. Tuetaan Suomen ilmastopolitiikkaa ja ilmastonmuutoksen torjumista tiedostamalla metsänhoidon toimenpiteiden vaikutukset hiilensidonnalle. Sopeudutaan ilmastomuutoksen tuomiin haasteisiin.
19 19 Toimenpiteet Ilmaston kannalta myönteisten metsänkäsittelymenetelmien laajentaminen turv la. Keinoina neuvonta, koulutus, tutkimus ja viestintä. Vajaatuottoisten alueiden sekä käytöstä poistettujen turvemaa-alueiden metsittäminen (tai vesittäminen ). Hiilivarastojen lisääminen hoitamalla metsiä ja sitomalla hiiltä puurakennuksiin ja puutuotteisiin. Ilmastomuutokseen sopeutuminen kehittyvien metsänhoitotapojen avulla. Keinoina tutkimus, koulutus ja yhteistyö. Fossiilisten polttoaineiden korvaaminen puuenergialla. Maakunnallisen, sidosryhmistä muodostuvan ja konkretiatasolla toimivan ilmastotyöryhmän perustaminen. Keskeiset seurantamittarit on esitetty toimeenpanokappaleessa. Toimenpiteiden ja vaikuttavuuden seuranta on esitetty seurantakappaleessa. 4.6 Metsätiet ja metsien saavutettavuus Arviolta yli 90 prosenttia korjattavasta puuraaka-aineesta lähtee kohti tuotantolaitosta yksityistien varrelta. Yksityistiestö mahdollistaa metsänhoitotöiden tekemistä sekä palvelee muuta maaseudun liikennettä. Yksityisteiden kunnosta vastuun kantavat tieosakkaat joko tiekuntana tai sopimustienä. Tiekuntien tietotaidon ja aktiivisuuden lisääminen luo edellytyksiä yksityistiestön kunnon paranemiselle. Yhteiskunnan myöntämät perusparannus- ja kunnossapitoavustukset ovat merkittävässä asemassa. Panostukset infrastruktuuriin edistävät muun muassa puuta käyttävän teollisuuden toimintaedellytyksiä, metsien monipuolista hyödyntämistä, pelastustehtävien suorittamista, virkistyskäyttöä ja luontomatkailua sekä muuta maaseudun elinkeinotoimintaa. Yksityisteiden vuotuiset perusparannusmäärät ovat 2010-luvulla laskeneet huomattavasti. Esimerkiksi viimeisten vuosien aikana Kemera-rahoitteisten metsäteiden perusparannustyömäärät ovat jääneet Pohjois-Savossa kolmannekseen tavoitteesta (toteutuma noin 45 km ja tavoite 120 km). Yksityisteiden sillat ovat monin paikoin nykykalustolle liian heikossa kunnossa. Tämä tekee monesta yksityistiestä raskaalle kalustolle liikennöintikelvottoman, vaikka muu osa tiestöstä olisi liikennöitävissä. Nykyistä kattavampi ja ajantasaisempi tiestö- ja olosuhdetieto parantaisi puukuljetusten tehokkuutta, volyymien tasaisuutta eri vuodenaikoina, liikenneturvallisuutta sekä ympäristöystävällisyyttä. Lisäksi tiedolla on toimijoille suuri merkitys muun muassa perusparannushankkeiden priorisoinnissa ja markkinoinnissa. Työmäärien nosto tulevaisuudessa vaatii tiekuntien aktivoimista, lisää tiepalveluja tarjoavia yrityksiä sekä houkuttelevia yhteiskunnan kannustimia. Tavoite Ympärivuotisesti liikennöitävä tiestö turvaa teollisuuden toimintaedellytyksiä, metsien monipuolista hyödyntämistä, asumista, pelastustehtäviä, virkistyskäyttöä, luontomatkailua sekä muuta maaseudun elinkeinotoimintaa. Yksityisteiden kunto paranee.
20 20 Vesi- ja rautatieliikenne tukevat biotalouden kuljetuksia entistä paremmin. Alempiasteinen tieverkko pystyy ympärivuotisesti vastaamaan maaseudun liikennetarpeisiin Välivarasto- ja terminaaliverkostoa pystytään laajentamaan. Toimenpiteet Tiekuntien aktivointi intensiivisempään teiden kunnostamiseen muun muassa hanketoiminnan avulla. Yksityisteihin ja tiekuntiin liittyvän paikkatietokannan luominen tiestön kunnossapidon tehostamiseksi. Metsätieosaajien koulutus teiden kunnossapitoon, rakentamiseen ja tieisännöintiin. Toimialan yhteinen vaikuttaminen ja vuoropuhelu tienpitäjien ja muiden sidosryhmien kanssa. Tienhoito.fi -palvelun jatkokehittäminen ja hyödyntäminen kuntotiedon keruussa sekä tiekuntien ja yritysten kohtaamisessa. Toimenpiteiden ja vaikuttavuuden seuranta on esitetty seurantakappaleessa. 4.7 Uudet puupohjaiset tuotteet Uusia puupohjaisia tuotteita ja palveluja tarvitaan toteuttamaan kokonaiskestävyyden tavoitteita. Metsillä on keskeinen rooli ekologisen, taloudellisen ja sosiaalisen kestävyyden toteuttamisessa. Metsäbiotalouden mahdollisuuksia tulee tarkastella perinteisiä puutuotteita laajemmin. Metsäekosysteemi tarjoaa monipuolisesti raaka-aineita ja palveluja uusille elinkeinoille. Uudet tuotteet ja palvelut voivat korvata uusiutumattomiin raaka-aineisiin perustuvaa tuotantoa. Tavoitteena on kehittää uusia metsäbiomassapohjaisia ratkaisuja sekä tukea niiden kaupallistamista. Toiminta keskittyy uusien, korkean lisäarvon tuotteiden kehittämiseen sekä puun käyttöturvallisuuden lisäämiseen ja hyvinvointivaikutusten kaupallistamiseen puurakentamisessa ja massiivipuutuotteissa. Uudet tuotteet voivat olla kokonaan uusia raaka-aineita, tuotteita tai prosesseja ja uusia kierrätystuotteita. Sivuvirtojen merkitys tuotteiden kehittämisessä ja jalostamisessa on oleellinen. Puukuidusta jalostettavat uudet tuotteet, tekstiilikuidut ja nanosellu kuin myös kehittyneet biokemikaalit ja biopolttoaineet ovat teollisuuden tuotekehityksessä mukana. Julkiset kannustimet monipuolisen yhteistyön tukemiseksi tutkimus- ja innovaatiotoiminnassa nopeuttavat bio- ja kiertotalouden liiketoiminnan kasvua. Puusta haetaan ratkaisua rakennusten hiilijalanjäljen pienentämiseen. Asenteiden ja ennakkoluulojen lisäksi puurakentamisessa on haasteita julkisten puurakennusten hankintaprosesseissa, kilpailukykyisten puuratkaisujen kehittämisessä ja uusien teollisen puurakentamisen tuotteiden käyttöönotossa. Puun monipuolinen käyttö rakennetussa ympäristössä ja pitkäikäisissä puutuotteissa kasvattaa hiilivarastoja. Kehittämispainopisteitä ovat julkisen puurakentamisen ja infrarakentamisen lisääminen, pienen ja keskisuuren yritystoiminnan tukeminen puurakentamisessa sekä puurakentamisen ja puutuotealalla teollisten läpimurtojen edellytysten parantaminen. Puurakentamisessa uusia tuotteita tulee edelleen kehittää ja käyttää niitä alueella. Hankkeilla tuetaan puurakentamisen kilpailukykyä ja tutkimustiedon jakoa muun muassa puun terveys-, hyvinvointi- ja ympäristövaikutuksista sekä luodaan edellytyksiä puun laajemmalle käytölle myös infrarakentamisessa ja kiertotalouden ratkaisuissa.